আ’লীগ সমর্থিত মো. নাছিরের গণসংযোগ
ঢাকা উত্তর সিটি কর্পোরেশনের (ডিএনসিসি) ২০ নম্বর ওয়ার্ড আওয়ামী লীগ সমর্থিত প্রার্থী ও বর্তমান ওয়ার্ড কাউন্সিলর মো. নাছির (ঘুড়ি) গণসংযোগ, মতবিনিময় ও লিফলেট বিতরণ করেছেন।







রোববার দুপুর থেকে মহাখালী সাততলা, স্বাস্থ্য এলাকা ও ভূঁইয়া পাড়া এলাকায় তিনি এ নির্বাচনী কার্যক্রম চালান। এ সময় দলীয় ও সহযোগী সংগঠনের বিপুল নেতাকর্মী এবং সমর্থকরা তার সঙ্গে ছিলেন।




পরে বিকালে মহাখালী এলাকার একটি মাদ্রাসায় মিলাদ ও দোয়ায় অংশ নেন এ প্রার্থী। রাতে নিজ কার্যালয়ে নেতাকর্মীদের নিয়ে নির্বাচনী সভা করেন।
গণসংযোগকালে এলাকার বাসিন্দা, দোকানদার ও ব্যবসায়ীদের সঙ্গে মতবিনিময় করেন তিনি। ভোটারদের কাছে ভোট ও দোয়া চেয়ে ভোটের দিন কেন্দ্রে গিয়ে ভোট দেয়ার আহ্বান জানান।
এ সময় ঘুড়ি প্রতীকের প্রার্থী নাছির ভোটারদের উদ্দেশে বলেন, এ ওয়ার্ডে বেশির ভাগ বাসিন্দা নিু আয়ের। তাদের চাওয়া-পাওয়া অনেক বেশি। পাঁচ বছরে এ ওয়ার্ডের অনেক উন্নয়ন কাজ করেছি।
রাস্তা-ঘাট সংস্কার করা হয়েছে। বাসিন্দাদের নিরাপত্তার জন্য বেশিরভাগ এলাকা সিসি ক্যামেরার আওতায় আনা হয়েছে। ওয়ার্ডকে আধুনিক করে সাজানোর প্রতিশ্রুতি দেন মো. নাছির।
তিনি আরও বলেন, ওয়ার্ড থেকে মাদক-সন্ত্রাস ও চাঁদাবাজি দূর করেছি। আগামী দিনে ওয়ার্ডকে আরও উন্নয়ন ও আধুনিক করে সাজাতে চাই। ভোটের পরিবেশ সুষ্ঠু আছে বলে জানান তিনি।

ঢাকা উত্তর সিটি কর্পোরেশনের (ডিএনসিসি) ২০ নম্বর ওয়ার্ড আওয়ামী লীগ সমর্থিত প্রার্থী ও বর্তমান ওয়ার্ড কাউন্সিলর মো. নাছির (ঘুড়ি) গণসংযোগ, মতবিনিময় ও লিফলেট বিতরণ করেছেন।